รัฐบาลไทย-ข่าวทำเนียบรัฐบาล-รมต.นร.อนุชาฯ ประธานในพิธีมอบโล่และตรารับรองมาตรฐานการให้บริการของศูนย์ราชการสะดวก ประจำปี พ.ศ. 2565
วันศุกร์ที่ 30 กันยายน 2565
รมต.นร.อนุชาฯ ประธานในพิธีมอบโล่และตรารับรองมาตรฐานการให้บริการของศูนย์ราชการสะดวก ประจําปี พ.ศ. 2565
รมต.นร.อนุชาฯ ประธานในพิธีมอบโล่และตรารับรองมาตรฐานการให้บริการของศูนย์ราชการสะดวก ประจําปี พ.ศ. 2565
วันนี้ 28 กันยายน 2565 ณ ห้องประชุมวายุภักษ์ แกรนด์ บอลรูม ชั้น 4 อาคารศูนย์ประชุมวายุภักษ์ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธีมอบโล่และตรารับรองมาตรฐานการให้บริการของศูนย์ราชการสะดวก (GECC) ประจําปี พ.ศ. 2565 ให้แก่หน่วยงานที่ผ่านการรับรองมาตรฐานศูนย์ราชการสะดวก ประจําปี พ.ศ. 2565 จํานวน 666 ศูนย์ เพื่อเป็นสัญลักษณ์แสดงถึงการให้บริการประชาชนของหน่วยงานของรัฐที่มีการให้บริการด้วยความ “สะดวก รวดเร็ว เข้าถึงง่าย” ตามนโยบายของนายกรัฐมนตรี และปลัดสํานักนายกรัฐมนตรีเป็นผู้กล่าวรายงาน
โดยในปี พ.ศ. 2559 ถึง 2564 ที่ผ่านมามีหน่วยงานของรัฐที่สมัครขอรับการรับรองมาตรฐาน ศูนย์ราชการสะดวก จํานวน 5,299 ศูนย์ และได้รับการรับรองมาตรฐานแล้ว จํานวน 2,351 ศูนย์ สําหรับปี พ.ศ. 2565 มีหน่วยงานของรัฐที่สมัครขอรับการรับรองมาตรฐานการให้บริการของศูนย์ราชการสะดวก จํานวน 1,491 ศูนย์ และคณะกรรมการอํานวยการศูนย์ราชการสะดวก โดยมีรองนายกรัฐมนตรี (นายวิษณุ เครืองาม) เป็นประธานกรรมการ และรัฐมนตรีประจําสํานักนายกรัฐมนตรี (นายอนุชา นาคาศัย) เป็นรองประธานกรรมการ ได้มอบหมายให้คณะอนุกรรมการตรวจประเมินมาตรฐานศูนย์ราชการสะดวก จํานวน 10 คณะ ทําหน้าที่ในการตรวจประเมินมาตรฐานดังกล่าว อย่างไรก็ตามเนื่องจากสถานการณ์การแพร่ระบาดของเชื้อไวรัสโคโรนา 2019 คณะอนุกรรมการฯ จึงได้นําระบบเทคโนโลยีสารสนเทศโดยระบบ Video Conference มาปรับใช้ในการตรวจประเมิน โดยคณะกรรมการฯ ได้พิจารณาให้การรับรองมาตรฐานการให้บริการของศูนย์ราชการสะดวก ประจําปี พ.ศ. 2565 จํานวน 666 ศูนย์ แบ่งเป็นมาตรฐาน จํานวน 3 ระดับ ได้แก่
1. ระดับเป็นเลิศ หรือ สีทอง หมายถึง หน่วยงานมีการเพิ่มเติมนวัตกรรมและเทคโนโลยีสําหรับให้บริการด้วยระบบดิจิทัล สะดวกทุกที่ทุกเวลา จํานวน 3 ศูนย์ ได้แก่ ศูนย์บริการประชาชนกระทรวงพาณิชย์ โรงพยาบาลร้อยเอ็ด และโรงพยาบาลสวนปรุง
2. ระดับก้าวหน้า หรือ สีเงิน หมายถึง หน่วยงานมีการเพิ่มเติมนวัตกรรม ให้บริการสะดวกรวดเร็ว เข้าถึงง่าย และเทคโนโลยีในการให้บริการ จํานวน 79 ศูนย์ เช่น สํานักงานที่ดิน สํานักงานขนส่ง ศูนย์ดํารงธรรม สรรพสามิต โรงพยาบาล ธนาคาร การไฟฟ้า การประปา คลังจังหวัด บังคับคดี ประกันสังคม พาณิชย์จังหวัด สํานักงานเขต ห้องสมุด องค์การมหาชน ทะเบียนอําเภอ และสํานักงานออกหนังสือผ่านแดนชั่วคราว เป็นต้น
3. ระดับพื้นฐาน หรือ สีฟ้า หมายถึง หน่วยงานมีการให้บริการสะดวก รวดเร็ว เข้าถึงง่าย จํานวน 584 ศูนย์ เช่น สํานักงานที่ดิน สํานักงานขนส่ง บังคับคดี ศูนย์ดํารงธรรม ธนาคาร ประกันสังคม ทะเบียนอําเภอ โรงพยาบาล ศูนย์บริการสาธารณสุข การไฟฟ้า การประปา สรรพสามิต และ บมจ.โทรคมนาคมแห่งชาติ เป็นต้น
สํานักงานปลัดสํานักนายกรัฐมนตรีจึงได้จัดให้มีพิธีมอบโล่และตราขึ้นในวันนี้ ซึ่งโล่และตราการรับรองมาตรฐานการให้บริการของศูนย์ราชการสะดวก จะเป็นสิ่งย้ําเตือนให้ผู้บริหารหน่วยงานของรัฐได้ตระหนักและมุ่งมั่นในการที่จะพัฒนา ปรับปรุง และรักษามาตรฐานในการให้บริการได้ตามมาตรฐานศูนย์ราชการสะดวก โดยแสดงให้เห็นถึง “การบูรณาการให้บริการด้วยความร่วมมือ ร่วมแรง ร่วมใจ และความสามัคคีขององค์กรในการที่จะพัฒนาและรักษาคุณภาพการให้บริการประชาชนไปสู่เป้าหมายตามมาตรฐานศูนย์ราชการสะดวก” และตรารับรองมาตรฐาน ศูนย์ราชการสะดวกจะเป็นเครื่องหมายที่แสดงให้ประชาชนได้เห็นว่าจะต้องได้รับการให้บริการที่มีมาตรฐานด้วย ความสะดวก รวดเร็ว และเข้าถึงง่าย
***************
Your browser does not support the video tag.